Predkladacia správa

	V zmysle čl. 102 ods. 1 písm. h) Ústavy Slovenskej republiky prezident vymenúva a povyšuje generálov.
	
	Návrh na vymenovanie vojaka do prvej generálskej hodnosti alebo na povýšenie vojaka do vyššej generálskej hodnosti predkladá prezidentovi Slovenskej republiky vláda Slovenskej republiky na návrh ministra v znení zákona Národnej rady Slovenskej republiky  č. 512/2002 Z. z., ktorým sa mení a dopĺňa zákon č. 370/1997 Z. z. o vojenskej službe v znení neskorších predpisov a o zmene a doplnení niektorých zákonov. 

	Na základe vyššie uvedeného sa navrhuje ako výraz ocenenia zásluh pri budovaní a riadení vojsk civilnej ochrany Ministerstva vnútra Slovenskej republiky vymenovať do hodnosti brigádneho generála plk. gšt. Ing. Ján S T A Š A – veliteľa vojsk civilnej ochrany Ministerstva vnútra Slovenskej republiky.

	Navrhovaný vojak ozbrojených síl spĺňa kritériá na vymenovanie do hodnosti brigádneho generála stanovené zásadami predkladania návrhov na vymenovanie vojakov ozbrojených síl do prvej generálskej hodnosti a na povýšenie vojakov ozbrojených síl do vyššej generálskej hodnosti schválenými uznesením vlády Slovenskej republiky č. 1059 zo dňa 1. decembra 1999.

	Z návrhu na vymenovanie vojaka do prvej generálskej hodnosti sa navrhuje podľa ustanovenia § 9 zákona Národnej rady Slovenskej republiky č. 211/2000 Z.z. o slobodnom prístupe k informáciám a o zmene a doplnení niektorých zákonov nesprístupňovať tieto časti materiálu: zoznam vojakov ozbrojených síl MV SR, priebeh služby a zhodnotenie výkonu funkcie.